**KRITERIJI OCJENJIVANJA UČENIKA U NASTAVI BIOLOGIJE I PRIRODE**

**Školska godina 2017./2018.**

Na prvim satima učenici će biti upoznati sa obvezama i pravima, te zahtjevima glede predmeta. Neophodno je redovito nošenje udžbenika, radne bilježnice i bilježnice (nemar glede pribora bilježi se u rubrici Bilješke; tri minusa u polugodištu bilježi se kao negativna ocjena u rubrici praktični rad; isto vrijedi i za domaću zadaću).

**Elementi praćenja i ocjenjivanja u predmetima**

**Usvojenost programskih sadržaja** – najvažniji element, usmeno ili pisano; poznavanje, razumijevanje i povezivanje sadržaja

- usmeno – može biti svaki sat, najavljuje se ukoliko se provjerava veći dio gradiva, obično prije pisane provjere

- pisano - u jednom polugodištu – 2 velike pisane provjere (nakon jedne veće ili više manjih obrađenih tema), osim u prvom polugodištu 5. razreda (jedna provjera, jer je fond sati 52,5)

**Praktični rad –** pokus izveden u školi ili kod kuće, izrada modela, plakat,referat, prezentacija na računalu, domaća zadaća, radna bilježnica i bilježnica (pregledavaju se 1-2 puta godišnje), skupni rad, aktivnost, višeminutne provjere ( bilježe se u lijevoj rubrici, nakon tri kratke provjere slijedi prosječna ocjena i bilježi se desno)

**Opisno praćenje učenika** podrazumijeva njegove sposobnosti, marljivost i zalaganje, odnos prema radu, odnos prema učitelju i ostalim učenicima, te školskoj imovini, napredovanje ili nazadovanje u radu, urednost, interes za predmet i slično**.**

**Zaključna ocjena** je odraz cjelokupnih odgojno - obrazovnih postignuća tijekom godine, a utemeljena je na bilješkama o praćenju učenika i ocjenama, te nije aritmetička sredina svih ocjena po elementima

**PISANO PROVJERAVANJE I OCJENJIVANJE USPJEHA UČENIKA**

|  |  |  |
| --- | --- | --- |
| **BROJ BODOVA (%) – JAČI KRITERIJI** | **BROJ BODOVA (%) – SLABIJI KRITERIJI** | **OCJENA** |
| **100 – 90** | **100 – 86** | **odličan (5)** |
| **89 – 77** | **85 – 71** | **vrlo dobar (4)** |
| **76 – 64** | **70 – 56** | **dobar (3)** |
| **63 – 51** | **55 – 41** | **dovoljan (2)** |
| **50 – 0** | **40 – 0** | **nedovoljan (1)** |

**USVOJENOST PROGRAMSKIH SADRŽAJA – USMENO**

**Odličan (5)** U potpunosti svladao nastavno gradivo, siguran i samostalan, brzo i logično zaključuje, uspješno povezuje sadržaje, uočava korelacije s drugim predmetima Zna primjeniti znanje u problemskim zadacima Brzo, točno, opširno, logično i argumentirano odgovara na postavljena pitanja. Samostalno radi i prezentira projektne zadatke. Iznimno odgovoran prema radu, učiteljima i drugim učenicima

**Vrlo dobar (4)** Sporije, ali točno, logično i uglavnom argumentirano odgovara na postavljena pitanja, uz eventualno postavljanje podpitanja Razumije nastavne sadržaje i uspješno primjenjuje stečena znanja Zaključke donosi na već naučenim primjerima Poseduje i gotovo uvijek primjenjuje znanje iz prirode i biologije Povremeno se uključuje u projektne zadatke Odgovoran je prema radu, učiteljima i drugim učenicima

**Dobar (3)** Polagano i uglavnom točno odgovara na postavljena pitanja, uz pomoć učitelja Uglavnom razumije nastavne sadržaje i djelomično primjenjuje stečena znanja Uz pomoć učitelja izvodi zaključke Ponekad nespreman izkazati znanje, sposobnosti i vještine iz biologije Povremeno nije spreman pokazati znanje Odgovoran je prema učiteljima i drugim učenicima

**Dovoljan (2)** Djelomično i površno odgovara na postavljena pitanja uz pomoć učitelja Ne razumije u potpunosti nastavne sadržaje i otežano primjenjuje stečena znanja Uz znatnu pomoć učitelja na jednostavan način nabraja i opisuje prirodne i biološke procese Kod donošenja zaključaka nailazi na veće probleme i nesamostalno donosi zaključke

**Nedovoljan (1)** Ne odgovara na postavljena pitanja i nije usvojio ključne pojmove Ne razumije nastavne sadržaje i ne primjenjuje znanje iz prirode i biologije i svakodnevnom životu Uz veliku pomoć učitelja nepotpuno i nesuvislo opisuje biološke pojave i procese Ne pokazuje volju za stjecanje biološkog znanja Pogrešno uočava biološke procese te donosi nelogične zaključke bez razumijevanja

**DOMAĆA ZADAĆA**

**Odličan (5)** - uredno i točno napisana zadaća.

**Vrlo dobar (4)** – uglavnom točne, ali ponekad neuredno napisane zadaće.

**Dobar (3)** – djelomično točno napisane zadaće.

**Dovoljan (2)** – zadaće neredovito rješava, napisane vrlo neuredno.

**Nedovoljan (1)** – nije napisana zadaća.

**PRAKTIČNI RAD**

**Odličan (5)** Samostalan, precizan i uredan u radu. Proširuje znanja dodatnom literaturom. Ima smisla za vodstvo u timskom radu, vrlo aktivan i poduzetan, potiče druge na aktivnost. Bilješke točne, potpune i redovite.

**Vrlo dobar(4)** Samostalan, aktivan i ustrajan, premda ponekad nesiguran i sporiji u radu. Redovite i potpune bilješke, ima smisla za timski rad.

**Dobar (3)** Uz učiteljevu pomoć uspjeva riješiti jednostavnije zadatke, povremeno se zalaže, pa je u radu potreban poticaj i kontrola. Bilješke neredovite i nepotpune.

**Dovoljan (2)** Potrebna stalna pomoć i navođenje učitelja. Zadatke obavlja sporo, nesigurno, slabo surađuje u timu. Zadovoljan je djelomičnim rezultatima.

**Nedovoljan (1)** Nema razvijene radne navike, odbija suradnju i pomoć, ponekad ometa nastavu. Često ne nosi pribor ili ne vodi bilješke.